Қазақстан қарашы туған өлкем,

Табиғаты ажарлы қандай көркем.

Табиғат! Осы бір жүрекке жылы,көңілге қонымды естілетін салиқалы сөзде қаншама мазмұн,терең мағына,ұлағатты ұлы ұғым,тұжырымы кең ой жатыр десеңші.

Табиғат- күллі тіршілік атаулының құтты қоныс мекені,алтын ұя бесігі,құт берекесі.

Қазақ халқының бар өмір тіршілігі табиғатпен тікелей етене байланысты өтіп жатыр.

Ұлы жібек бойында орналасқандықтан Қазақстан аумағындағы қалалар мен табиғаты ғажайып жерлер ежелден саяхат және туризм нысандары болып табылады.

Біздің кең байтақ жеріміз туризімді дамытуға өте қолайлы жерлердің бірі болып саналады.

Жалпы «Туризм» сөзі «демалыс» табиғаттың тылсым күшімен тілдесу мен тікелей байланысты.

Туризм әлемдік экономикада басты рөлдің бірін атқарады.Біздің елде туризм жақсы дамып келе жатыр.

Арқаның кербез сұлу Көкшетауы,

Дамылсыз сұлу бетін жуған жауын.

Жан-жақтан ертелі-кеш бұлттар келіп,

Жүреді біліп кетіп есен-сауын.

Сексен көл Көкшетаудың саясында,

Әрқайсы алтын кесе аясында.

Ауасы дертке дауа,жұпар исі,

Көкірек қанша жұтсаң тоясыңба? –деп Сәкен жырлап кеткен. Көкшетау қаласының Садовая елді мекеніне Өлеңті орта мектебінің «Жас сұңқар» командасы «Жас турист-2017» ІІІ облыстық туриадасына қатысып келді. Бұл іс-шараны ұйымдастырған Ақмола облысы білім басқармасының жанындағы «Облыстық балалар мен жасөспірімдер тіризмі,өлкетану және экология орталығы». Садовая елді мекенінің табиғаты таза,жері кең,көрікті жерлердің бірі екен.Суы жанға шипа,ауасы таза,тауы заңғар шырайлы жерлердің бірі болып табылады. Ол жерде тіризмге қатысты әртүрлі жарыстар ұйымдастырылды.Соның бірі тауға өрмелеу.Тауға өрмелеу барысында көптеген қиындықтар кездесті.Бірақ біздің команда сол қиындықтарға қарамастан алға қарай жүре берді.Сонымен қатар әртүрлі эстафеталық сайыстар өткізілді.Оның ішінде 150 метірге жүгіру.Әрбір топтан жеті оқушыдан қатысып,біздің команда тапсырманы уақытында орындап,жүлделі орынға ие болды. «Жас сұңқар» тобы әртүрлі сайыстарға белсене қатысып,өздерін жақсы көрсете білді. Сонымен қатар жүлделі орынға ие болды.

150 метрге жүгіруден 3-орын иегері;

Тауға өрмелеуде 4-орын иегері;

«Жас сұңқар» командасы «Бард әндері» байқауында І – орынға ие болды. Команданың жетекшілері: Нұрбек Акімжан және Самиғат Бақберген.Команданың мүшелері 8-10 сынып оқушылары.Өлеңті орта мектебінің ұжымы және «Жас сұңқар » командасы осындай сайыстарға тағы да белсене қатысып,әрқашан алда болатынына сенімім мол.

Өлеңті орта мектебі

Абильдинова Жұлдыз Аманжоловна

директордың тәрбие ісі жөніндегі орынбасары